Diari Oficial de la Generalitat Valenciana


Sumari del DOGV 8439, del 07-12-2018 (2018/10087)

Notificació de la sentència dictada en el procediment de guarda i custòdia número 998/2018.
-------------------------------------------------------------------------------------------

### Dades del document

Número de DOGV
:   8439

Data del DOGV
:   07-12-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/10214


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de guarda i custòdia número 998/2018. [2018/10438]  
Procediment: família. Guarda, custòdia o aliments de fills menors no matrimonials no consensuats número 998/2018.   
Demandant: Carolina Aguilar Farell.  
Procuradora: Esperanza Ventura Ungo.   
Demandat: Darwin Paul Añez Rengel.  
José Esteban Briz Recio, lletrat de l'Administració de justícia del Jutjat de Primera Instància número 24 de València faig saber que, en les actuacions de família, guarda, custòdia o aliments de fills menors no matrimonials no consensuats número 998/2018, a instàncies de Carolina Aguilar Farell representada per la procuradora Esperanza Ventura Ungo, contra Darwin Paul Añez Rengel, en situació de rebel·lia, en data de14 de novembre de 2018 s'ha dictat sentència, en la part dispositiva de la qual diu així:  
  
«Dispositiva  
Estime parcialment la demanda formulada per la representació processal de Carolina Aguilar Farell contra Darwin Paul Añez Rengel, i dispose les següents mesures:  
1. L'atribució a Carolina Aguilar Farell en exclusiva de l'exercici de la pàtria potestat respecte de la menor, així com la guarda i custòdia d'aquesta filla menor.  
2. Quant al règim de visites de la filla menor amb el pare Darwin Paul Añez Rengel, es mantindrà l'actual, a través de via telefònica o skype, perquè el pare no és a Espanya, i es podrà acordar un altre règim de visites amb el consentiment d'ambdues parts donada l'edat de la menor.  
3. El pare Darwin Paul Añez Rengel contribuirà als aliments de la seua filla en la quantitat de 100 euros mensuals. Aquesta quantitat serà ingressada en el compte que a aquest efecte designe aquesta part, a compte i dins dels cinc primers dies de cada mes. Aquesta quantitat serà actualitzable anualment conforme a les variacions que experimente l'Índex de Preus del Consum o índex que el substituïsca.  
4. Pel que fa a les despeses extraordinàries, cadascun dels progenitors es farà càrrec del 50% del seu cost.  
Cada part abonarà les costes processals causades a la seua instància i les comunes a mitges.  
Manera d'impugnació: mitjançant recurs d'apel·lació davant d'aquest jutjat, no obstant això, es portarà a efecte l'acordat. El recurs haurà d'interposar-se per escrit en el termini de 20 dies, amb expressió de la infracció comesa segons el parer del recurrent, sense els requisits del qual no s'admetrà el recurs (art. 458 de la LEC). Haurà d'efectuar-se la consignació de 50 - en el compte del Jutjat 4584-0000-02- número del procediment amb quatre dígits - dos últims números de l'any, en l'oficina Banesto, segons disposa la Llei orgànica 1/2009, de 3 de novembre, i s'acreditarà aquesta consignació, excepte els i les litigants que ostenten el benefici de justícia gratuïta. En cas de no efectuar-se el dipòsit serà corregible el defecte en el termini de dos dies, i s'inadmetrà a tràmit en cas de no esmenar-lo.  
Així, aquesta és la meua sentència, que pronuncie, mane i firme.»  
  
Publicació. L'anterior sentència ha estat pronunciada, llegida i publicada per la jutgessa o el jutge que la va dictar, mentre celebrava audiència pública el mateix dia de la data, de la qual cosa, com a lletrat de l'Administració de justícia, en done fe a València.  
  
Perquè servisca de notificació de forma deguda a Darwin Paul Añez Rengel, en rebel·lia, expedisc i firme aquest edicte.  
  
València, 21 de novembre de 2018.- El lletrat de l'Administració de justícia: José Esteban Briz Recio.